Diari Oficial de la Generalitat Valenciana


Sumari del DOGV 6398, del 16-11-2010 (2010/12216)

RESOLUCIÓ d'11 de novembre de 2010, de la directora de l'Agència Valenciana de Foment i Garantia Agrària, per la qual es publica la línia pressupostària i l'import global màxim que finança per a l'any 2011 les ajudes per a la primera instal·lació de jóvens agricultors i per a la modernització de les explotacions agràries.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6398

Data del DOGV
:   16-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/12109


Data del document
:   11-11-2010

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ d'11 de novembre de 2010, de la directora de l'Agència Valenciana de Foment i Garantia Agrària, per la qual es publica la línia pressupostària i l'import global màxim que finança per a l'any 2011 les ajudes per a la primera instal·lació de jóvens agricultors i per a la modernització de les explotacions agràries. [2010/12583]  
En l'Orde de 25 de març de 2008, de la Conselleria d'Agricultura, Pesca i Alimentació (DOCV núm. 5736, de 7 d'abril de 2008), modificada per mitjà de l'Orde de 2 de novembre de 2009, de la Conselleria d'Agricultura, Pesca i Alimentació (DOCV núm. 6137, de 4 de novembre de 2009), s'aproven les bases reguladores de les subvencions en matèria de modernització d'explotacions i de primera instal·lació de jóvens en el marc del Programa de Desenvolupament Rural de la Comunitat Valenciana 2007-2013 i s'establix, en l'article 26, que les quanties totals màximes d'estes ajudes es faran públiques anualment per mitjà d'una resolució del director de l'Agència Valenciana de Foment i Garantia Agrària publicada en el Diari Oficial de la Comunitat Valenciana, d'acord amb els pressupostos de la Generalitat corresponents a cada exercici pressupostari.  
En l'article 23.2 de la Llei 38/2003, de 17 de novembre, General de Subvencions, i en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, s'exigix la publicació de les línies de subvenció que financen i l'import global màxim destinat a les subvencions públiques.   
Per tot això, d'acord amb les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12 de setembre de 2006), i a proposta de la directora general de Producció Agrària, resolc:  
Apartat primer  
1. Les subvencions per a la modernització d'explotacions agràries estan enquadrades en la mesura 121.1 de l'Eix 1 de les ajudes al desenvolupament rural que finança el Fons Europeu Agrícola de Desenvolupament Rural (FEADER), establit en el Reglament (CE) núm. 1698/2005 en l'àmbit de la Comunitat Valenciana, i que s'emmarquen en la mesura i eix esmentats del Programa de Desenvolupament Rural de la Comunitat Valenciana 2007-2013. El seu pagament es farà a càrrec de la línia de subvenció SE833000, del capítol VII dels pressupostos de l'Agència Valenciana de Foment i Garantia Agrària per a l'exercici que corresponga.  
L'import global màxim de les ajudes convocades per a esta mesura és de 5.000.000 d'euros, distribuïts en les anualitats següents:  
Anualitat 2011: 100.000 euros  
Anualitat 2012: 4.500.000 euros  
Anualitat 2013: 400.000 euros  
En el finançament de les ajudes per a la modernització de les explotacions agràries participa el FEADER en un 21,58%, el Ministeri de Medi Ambient i Medi Rural i Marí en un 52,80% i la Conselleria d'Agricultura, Pesca i Alimentació en un 25,62%.  
2. Les subvencions per a la primera instal·lació de jóvens agricultors estan enquadrades en la mesura 112 de l'Eix 1 de les ajudes al desenvolupament rural que finança el Fons Europeu Agrícola de Desenvolupament Rural (FEADER), establit en el Reglament (CE) núm. 1698/2005 en l'àmbit de la Comunitat Valenciana, i que s'emmarquen en la mesura i eix esmentats del Programa de Desenvolupament Rural de la Comunitat Valenciana 2007-2013. El seu pagament es farà a càrrec de la línia de subvenció SE833000 del capítol VII dels pressupostos de l'Agència Valenciana de Foment i Garantia Agrària per a l'exercici que corresponga.  
L'import global màxim de les ajudes convocades per a esta mesura és de 7.500.000 d'euros, distribuïts en les anualitats següents:  
Anualitat 2011: 200.000 euros  
Anualitat 2012: 6.500.000 euros  
Anualitat 2013: 800.000 euros  
En el finançament de les ajudes per a la primera instal·lació de jóvens agricultors participa el FEADER en un 21,58%, el Ministeri de Medi Ambient i Medi Rural i Marí en un 37,50% i la Conselleria d'Agricultura, Pesca i Alimentació en un 40,92%.  
3. La concessió de les ajudes convocades s'efectuarà per mitjà d'un règim de concurrència competitiva i, en el cas que l'import total sol·licitat siga superior a l'import global màxim establit per a cada mesura, s'aplicaran els criteris de prioritat establits en els punts 7 i 8 de l'article 18 de l'Orde de 25 de març de 2008 esmentada, modificada per mitjà de l'Orde de 2 de novembre de 2009 i per la qual se n'aproven les bases reguladores.  
4. Tal com es disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despeses, la concessió de les subvencions estarà condicionada a l'existència en els pressupostos de cada exercici del crèdit adequat i suficient. Així mateix, tots els actes dictats s'entendran condicionats al fet que, quan es dicte la resolució de concessió, persistisquen les mateixes circumstàncies de dret i de fet existents en el moment en què es van produir aquells actes.  
Apartat segon  
1. Estes ajudes, finançades pel FEADER, són compatibles amb la política comunitària de la competència en virtut de l'article 88 del Reglament (CE) núm. 1698/2005, en la nova redacció feta en el Reglament (CE) núm. 74/2009, segons el qual els articles 107, 108 i 109 del Tractat, relatius a les ajudes atorgades pels estats, no seran aplicables als pagaments efectuats pels estats esmentats, de conformitat amb el Reglament (CE) núm. 1698/2005 i dins de l'àmbit d'aplicació de l'article 42 del Tractat (antic 36).  
2. Com que estes ajudes estan cofinançades pel FEADER, d'acord amb l'article 70.7 del Reglament (CE) núm. 1698/2005, no poden cofinançar-se per mitjà de la contribució dels fons estructurals, del fons de cohesió o de qualsevol altre instrument financer comunitari.  
3. D'acord amb l'apartat 4 de l'article 7 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, esta resolució no requerix ser notificada a la Comissió Europea perquè no posseïx tots els requisits de l'apartat 1 de l'article 107 del Tractat de Funcionament de la Unió Europea (TFUE) i perquè estan cofinançades pel FEADER i integrades en el PDR-CV 2007-2013.  
Apartat tercer  
El termini de presentació de sol·licituds és el que s'establix en l'article 18 de l'Orde de 25 de març de 2008, modificada per mitjà de l'Orde de 2 de novembre de 2009, i és des del dia 1 fins al 30 de novembre de 2010, els dos inclosos.  
Apartat quart  
Amb relació a la publicació d'informació sobre els beneficiaris, s'informa:  
Que, de conformitat amb l'article 4 del Reglament (CE) núm. 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) 1290/2005, del Consell, pel que fa a la publicació de la informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER), les seues dades seran publicades d'acord amb estos reglaments i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques quant al tractament de dades personals i a la lliure circulació d'estes dades. L'acceptació de la subvenció suposa, per a cada un dels beneficiaris, l'acceptació i l'autorització expressa a l'Agència Valenciana de Foment i Garantia Agrària per a la recollida, la incorporació als fitxers respectius i el tractament d'estes dades personals, com també per a la seua conservació durant els terminis previstos en les disposicions aplicables.  
Apartat cinqué  
Contra esta resolució, que posa fi a la via administrativa, es pot interposar potestativament un recurs de reposició davant de la directora de l'Agència Valenciana de Foment i Garantia Agrària, en el termini d'un mes comptador des de l'endemà de la publicació, o impugnar-se directament davant dels jutjats contenciosos administratius en el termini de dos mesos des de l'endemà de la publicació, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 8.3, 25.1, i 46.1 de la Llei de la Jurisdicció Contenciosa Administrativa.   
València, 11 de novembre de 2010.- La directora de l'Agència Valenciana de Foment i Garantia Agrària: Pilar Amigó Salví.